ઉલ્લેખનીય છે કે, કેવડિયા ખાતે વિશ્વની સૌથી ઊંચી ૧૮૨ મીટરની સરદાર પટેલની પ્રતિમા સ્ટેચ્યૂ ઓફ યુનિટીના લોકાર્પણ સમયે બુધવારે વડાપ્રધાન નરેન્દ્ર મોદીએ જનતાને સંબોધતા કહ્યું હતું કે, સ્ટેચ્યૂ ઓફ યુનિટીને કારણે સ્થાનિક લોકોને રોજગારી મળશે પરંતુ સ્ટેચ્યૂ ઓફ યુનિટીના લોકાર્પણના બીજા જ દિવસે કોન્ટ્રાક્ટરે ૨૦૦ જેટલા આદિવાસી કામદારોને છુટ્ટા કરતા સ્થાનિક આદિવાસીઓમાં ઉગ્ર રોષની લાગણી ફેલાઇ ગઇ હતી. કેટલાક સ્થાનિક આદિવાસી આગેવાનોએ તો આક્રોશ ઠાલવ્યો હતો કે, અમે તો પહેલેથી જ કહેતા હતા કે, આદિવાસીઓનું હિત છીનવાઇ ગયું છે અને સરકારનું આ એક માત્ર નાટક હતું.